Nuwe waarnemende hoof vir Meatco - Landbou - Republikein
Monday, November 11th, 13:27:49
Nuwe waarnemende hoof vir Meatco
04 October 2019 | Landbou
Meatco het sy bestuurder van finansies, menslike hulpbronne, inligtingstegnologie en administrasie, mnr. Angus Claassen, as nuwe uitvoerende hoof aangewys.
Die Meatco-raad se besluit om die rol van waarnemende uitvoerende hoof te roteer, strook met wetgewing en goeie korporatiewe bestuur.
Meatco sê in ‘n verklaring die aanstelling wat deur die raad se voorsitter, dr. Martha Namundjebo-Tilahun, aangekondig is, geld van 1 Oktober af.
Die raad van direkteure het intussen sy “diep dankbaarheid” teenoor mnr. Jannie Breytenbach betuig wat ’n belangrike rol in Meatco se omkeerstrategie gespeel het, wat die afgelope jaar uitgevoer is.
“Ek wil graag van die geleentheid gebruik maak om die uittredende waarnemende uitvoerende hoof, mnr. Jannie Breytenbach, te bedank. Dankie dat jy daar was toe al die ander die skip verlaat het. Jy was vasbeslote om aan te bly en die skip in ‘n ander rigting te stuur. Dankie ook aan die Meatco-personeel vir jul spanwerk en toewyding aan die maatskappy,” het Namundjebo-Tilahun gesê.
Meatco werf tans ‘n onafhanklike uitvoerende hoof.
2 ure gelede | Ongelukke
13 ure gelede | Howe
13 ure gelede | Regering
13 ure gelede | Politiek
13 ure gelede | Weer
13 ure gelede | Misdaad
13 ure gelede | Ongelukke